184 
Explicatio iconum. 
(Tab. I.) 
Figuræ omnes varie sub lente auctæ. Figuræ 1—8 mutationes mon¬ 
strosas strobili Piceæ nigræ exhibent. — In fig. 1 strobilum apici rami 
insidentem ita mutatum vides, ut bracteæ basin versus in stamina sensim 
vertantur, dum carpella deminuuntur et demum omnino evanescunt, quo- 
modo strobilus apice ferme immutatus basi in »amentum masculinum« abit. 
— 2 stamen normale a dorso, 3 idem a latere conspectum. — 4 bractea 
in stamen mutata e parte inferiøre strobili (fig. la). — 5 stamen (d) e parte 
media (fig. 1 b), in cujus axilla primum carpelli vestigium (c) apparet. — 
6 stamen [d) cum carpello (c) jam multo majore et apice exciso. — 7 bractea 
(d) dorso sacculo pollinifero instructa, in cujus axilla carpellum ferme nor¬ 
male. — 8 bractea (d) cum carpello (c) e summo strobilo (fig. 1 c). 
In figuris 9—15 et 19—20 mutationes monstrosæ ramuli staminiferi 
amentacei (qui amentum aut flos ab auctoribus vulgo nuncupatur) Piceæ 
nigræ ante oculos ponuntur. Inferne »amentum masculinum« normale su- 
perne in strobilum mutatur. Stamina partis inferioris (fig. 9 a) normalia, in 
parte media (b) in bracteas (19, 20, d in fig. 14, 13, 12, 11, 10) sensim 
mutantur et in axillis carpella proferre incipiunt. Hæc carpella in parte 
media e squamulis duabus variæ formæ (c in fig. 12—15) constant; sed 
in axillis bractearum altius sitarum squamulæ duæ coalescunt et squamam 
majorem apice excisam (10—11c), carpello vero similem, constituunt. 
Fig. 16. »Amentum masculinum« Piceæ albæ in parte dimidia supe- 
riore in strobilum mutatum; inferne (a) stamina normalia sunt; in medio 
zona adest (b), ubi stamina in bracteas sensim mutantur, dum carpella in 
axillis corum emergere incipiunt; superne (c) bracteæ et carpella ferme 
normalia. 
Fig. 17. »Amentum masculinum« normale Piceæ albæ. 
Fig. 18. Strobilus Piceæ albæ , qui inferne (a) bracteis et carpellis 
normalibus instructus est, sed altius ita mutatus, ut bracteæ, dum carpella 
deminuuntur, sensim crescant. In parte media (b) bracteæ jam tantæ sunt, 
ut supra carpella in conspectum veniant, et in apice (c) carpellis omnino 
evanescentibus bracteæ in stamina abeunt. 
In figuris 21—25 partes mutatas ex »amento masculino« Piceæ albæ 
monstroso sumptas vides. 21 stamen e parte inferiore »amenti«. 22 sta¬ 
men e parte media, in cujus axilla squamulæ duæ, carpelli primum indi¬ 
cium, conspiciuntur. 23 stamen ( d) in bracteam mutatum, in cujus axilla 
squamulæ (c) jam magis auctæ. 24 bractea ( d) cum squamulis (c) acutio- 
ribus et magis inter se approximatis. 25 bractea ferme normalis ( d ) cum 
squamulis in carpellum (c) apice excisum connatis. 26 idem carpellum a 
fronte conspectum. 
